માધ્યમિક અને ઉચ્ચતર માધ્યમિક એસ. એસ. સંકુલ ચરાડવા ગુરુકુળના ચારસો જેટલા છાત્રોએ પોતાની જિંદગીમાં માતા-પિતાથી કોઈ મહાન નથી અને માતા-પિતાના પગની ધૂળ પણ પરીક્ષામાં અવશ્ય સફળતા અપાવશે એ હેતુથી શાળા સંકુલમાં જ એક અનોખા કાર્યક્રમનું આયોજન હાથ ધરવામાં આવેલ જેમાં શાળામાં અભ્યાસ કરતા તમામ બાળકોના માતા-પિતાને શાળા પરિવારે ફરજિયાત શાળામાં આવવાનું આમંત્રણ સાથે વાલી મિટિંગનું આયોજન કરેલ જે દરમિયાન ઉપસ્થિત તમામ છાત્રોએ હાજર રહેલા પોતાના માતા-પિતાના પગનું પૂજન કરી ચાંલ્લો કરીને તેઓને ફૂલનો હાર પહેરાવી પરીક્ષામાં અને જીવનમાં અવ્વલ સફળતાના આશીર્વાદ મેળવ્યા હતા.